Tombejo de Hietaniemi

Tombejo de Hietaniemi estas la plej konata tombejo de Finnlando. Ĝi situas en Helsinko plejparte en la urboparto Lapinlahti, parte en Töölö. En la tombejo estas tomboj de ege multaj famuloj, ekzemple la plej multaj prezidantoj de Finnlando. La tombejo estas de evangelia-luterana unuiĝo de paroĥoj de Helsinko. Ĝi estas la plej granda tombejo en areo, kie situas ankaŭ ekzemple judisma, islama kaj ortodokskristana tombejoj. Tombejo de Hietaniemi estis ekuzita en 1829.